b'\n_START_ARTICLE_\nCommand & Conquer: Generals\n_START_SECTION_\nOpbygning\n_START_PARAGRAPH_\nSpillet er et krigsstrategispil, som s\xc3\xa6tter spilleren i position som leder for en krigsmagt p\xc3\xa5 en slagmark. Spilleren kan v\xc3\xa6lge mellem at spille som USA, Kina eller Global Liberation Army (GLA), en terroristorganisation med tilgang til enorme resurser. Hvert af holdene har forskellige v\xc3\xa5ben, k\xc3\xb8ret\xc3\xb8jer og teknologi \xe2\x80\x93 hver med sine fordeler og svagheder. Som i tidligere spil kan spilleren bygge s\xc3\xa5 mange enheder og bygninger som \xc3\xb8nsket, og uden at m\xc3\xa5tte f.eks. bygge bygninger for at st\xc3\xb8tte m\xc3\xa6ngden af kampenheder, som i Blizzard Entertainments strategispil. Man kan imidlertid kun bygge \xc3\xa9n helte enhed per hold, og med udvidelsen Zero Hour kan antallet af masse\xc3\xb8del\xc3\xa6ggelsesv\xc3\xa5ben per hold v\xc3\xa6re uendeligt eller begr\xc3\xa6nses til et._NEWLINE_Generals har tre spillerkampagner, en for hvert hold, som har en sammenh\xc3\xa6ngende historie om en krig mod terror. Den rigtige r\xc3\xa6kkef\xc3\xb8lge er: F\xc3\xb8rst den kinesiske, s\xc3\xa5 GLA, og derefter den amerikanske kampagne. Hver kampagne har syv missioner._NEWLINE_Som i tidligere Command & Conquer-spil har man mulighedden til at spille et skirmish-spil mod computeren, hvilket vil sige, at man kan v\xc3\xa6lge en slagmark, et hold, og op til otte fjender eller allierede. Som till\xc3\xa6g har Generals mulighed for at spille mod andre via Internet og LAN.'